**บริษัท บรุ๊คเคอร์ กรุ๊ป จำกัด (มหาชน) และบริษัทย่อย**

**งบการเงินระหว่างกาล**

**สำหรับงวดสามเดือนสิ้นสุด วันที่ 31 มีนาคม 2568**

**และ**

**รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

# **รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

**เสนอ ผู้ถือหุ้นและคณะกรรมการ บริษัท บรุ๊คเคอร์ กรุ๊ป จำกัด (มหาชน)**

1. ข้าพเจ้าได้สอบทานงบฐานะการเงินรวม ณ วันที่ 31 มีนาคม 2568 งบการเปลี่ยนแปลงส่วนของผู้ถือหุ้นรวม งบกำไรขาดทุนรวม งบกำไรขาดทุนเบ็ดเสร็จรวม และงบกระแสเงินสดรวมสำหรับงวดสามเดือนสิ้นสุด วันที่ 31 มีนาคม 2568 และหมายเหตุประกอบงบการเงินแบบย่อของ บริษัท บรุ๊คเคอร์ กรุ๊ป จำกัด (มหาชน) และบริษัทย่อย และได้สอบทานข้อมูลทางการเงินเฉพาะของ บริษัท บรุ๊คเคอร์ กรุ๊ป จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า
2. **ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วยการใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบ และวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

1. **ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่องงบการเงินระหว่างกาล ในสาระสำคัญจากการสอบทานของข้าพเจ้า

1. **ข้อมูลและเหตุการณ์ที่เน้น**

4.1) ตามที่กล่าวไว้ในหมายเหตุประกอบงบการเงินระหว่างกาลข้อ 31 ว่าเมื่อวันที่ 15 ธันวาคม 2566 สำนักงานคณะกรรมการกำกับหลักทรัพย์และตลาดหลักทรัพย์ ได้ประกาศแนวปฏิบัติ ที่ นป. 5/2566 เรื่องแนวทางการพิจารณาการลงทุนของบริษัทที่มีลักษณะเป็นการประกอบธุรกิจบริหารจัดการเงินลงทุน (Investment Company) โดยให้มีผลบังคับตั้งแต่วันที่ 1 มกราคม 2567 บริษัทฯ ได้พิจารณาการลงทุนและการเปิดเผยตามแนวปฏิบัติดังกล่าวแล้ว

(4.2) เมื่อวันที่ 24 ธันวาคม 2567 บริษัทย่อยในต่างประเทศ บริษัท บรุ๊คเคอร์ อินเตอร์เนชั่นแนล จำกัด (BICL) และบริษัทร่วมค้าในประเทศ บริษัท บีซีจีที จำกัด (BCGT) ได้ลงนามในสัญญาขายสินค้าคงเหลือ (I-RECs) และ BICL ได้เริ่มส่งมอบตั้งแต่ไตรมาส 4 ปี2567 เป็นต้นมา เพื่อปฏิบัติตามข้อตกลงที่ระบุในสัญญา Joint venture

ทั้งนี้ กลุ่มบริษัทฯ ยังไม่ได้รับรู้รายการขายดังกล่าวเป็นรายได้ เนื่องจากยังไม่เข้าเงื่อนไขในการรับรู้รายการ เป็นรายได้ตามมาตรฐานการรายงานทางการเงินฉบับที่ 15 ตามที่กล่าวไว้ในหมายเหตุประกอบงบการเงินระหว่างกาลข้อ 6

1. **เรื่องอื่น**

งบการเงินระหว่างกาลรวมของบริษัท บรุ๊คเคอร์ กรุ๊ป จำกัด (มหาชน) และบริษัทย่อย และงบการเงินระหว่างกาลเฉพาะของบริษัท บรุ๊คเคอร์ กรุ๊ป จำกัด (มหาชน) สำหรับงวดสามเดือนสิ้นสุดวันที่ 31 มีนาคม 2567 ที่นำมาแสดงเปรียบเทียบ สอบทานโดยผู้สอบบัญชีท่านอื่นในสำนักงานเดียวกันกับข้าพเจ้าตามมาตรฐานงานสอบทานรหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” ซึ่งได้สรุปผลการสอบทานว่าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานและมีวรรคเน้นข้อมูลและเหตุการณ์ตามรายงานลงวันที่ 15 พฤษภาคม 2567

งบฐานะการเงินรวมของบริษัท บรุ๊คเคอร์ กรุ๊ป จำกัด (มหาชน) และบริษัทย่อย และงบฐานะการเงินเฉพาะของบริษัท บรุ๊คเคอร์ กรุ๊ป จำกัด (มหาชน) ณ วันที่ 31 ธันวาคม 2567 ที่นำมาแสดงเปรียบเทียบเป็นส่วนหนึ่งของงบการเงินที่ผู้สอบบัญชีท่านอื่นในสำนักงานเดียวกันกับข้าพเจ้าเป็นผู้ตรวจสอบตามมาตรฐานการสอบบัญชีและเสนอรายงานไว้อย่างไม่มีเงื่อนไขและมีวรรคเน้นข้อมูลและเหตุการณ์ตามรายงานลงวันที่ 28 กุมภาพันธ์ 2568

(นายศิรเมศร์ อัครโชติกุลนันท์)

ผู้สอบบัญชีรับอนุญาต

ทะเบียนเลขที่ 11821

สำนักงาน เอ.เอ็ม.ที. แอสโซซิเอท

กรุงเทพมหานคร

วันที่ 15 พฤษภาคม 2568